“En Hy het uit een bloed al die nasies van die mensdom gemaak om oor die hele aarde te woon, terwyl Hy vooraf bepaalde tye en die grense van hul woonplek vasgestel het” (Hand.17:26)
In 1 Kor.14:33 skryf Paulus dat God nie ’n God van wanorde is nie, maar van orde. Alles wat met Hom verbind is, word aan ordelikheid gekenmerk; veral die kerk: “Laat alles welvoeglik en ordelik toegaan” (:40). Dit onderskei gelowiges van heidene wie se godsdiens onordelik is omdat dit in diens van die Satan staan en hy die teenpool van God is. God is orde; Satan is wanorde.
Oral waar God heers, is daar orde. Waar Hy nie heers nie, heers wanorde soos in Suid-Afrika. Toe die land ’n Christelike grondwet gehad het, was daar orde. Toe dit afgebreek is, was wanorde onafwendbaar.
God het ’n bepaalde orde daargestel, sodat mense ’n gehalte lewe kan geniet. En dis slegs moontlik as ons in vrede met mekaar leef. Niemand lei ’n gehalte lewe as vrede in sy lewe ontbreek. Hoe maak God dit moontlik? Deur grense (skeidingslyne) tussen mense te bring. “En Hy het uit een bloed al die nasies van die mensdom gemaak om oor die hele aarde te woon, terwyl Hy vooraf bepaalde tye en die grense van hul woonplek vasgestel het” (Teks). Goeie grense sorg vir goeie bure!
Ongeveer 500 jaar na Abraham skryf Moses op bevel van God hieroor. Die opskrif van Deut.32 lui: “Die lied wat Moses op bevel van God voorgedra het” “Toe die Allerhoogste aan die nasies ’n erfdeel gegee het, toe Hy die mensekinders van mekaar geskei het, het Hy die grense van die volke vasgestel” (:8). God het baie ernstig met Israel gepraat en sy orde bevestig – geen Babelse eenheid nie, maar ’n God verheerlikte afsonderlikheid.
Toe Moses die lied (Deut.32) aan Israel voorgedra het, was hulle op die punt om Kanaän binne te gaan. Kanaän was ’n kookpot van duiwelskunste en allerlei gruwels soos homoseksualisme. Israel kon so maklik in die kookpot van onheil beland, oplos en deel van die heidendom word. Satan het begeer dat Israel haar eiesoortigheid moes prysgee en deel van ’n potjiekos-volksamestelling word. God se orde moes verdwyn en Satan se wanorde seëvier.